**Ministru kabineta noteikumu projekta „Dabas lieguma „Ukru gārša” individuālie aizsardzības un izmantošanas noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma „Par īpaši aizsargājamām dabas teritorijām” 13. panta otrā daļa, 14. panta otrā daļa un 17. panta otrā daļa.  Ministru kabineta 2013. gada 8. oktobra sēdes protokola Nr. 52 64.§ 2. punktā noteikts, ka Vides aizsardzības un reģionālās attīstības ministrijai (turpmāk – VARAM) līdz 2016. gada 31. decembrim jāizstrādā jauni individuālie aizsardzības un izmantošanas noteikumi dabas liegumam „Ukru gārša”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Dabas liegums „Ukru gārša” (turpmāk – dabas liegums) atrodas Tērvetes novada Bukaišu pagastā un Auces novada Ukru pagastā. Aizsargājamā teritorija izveidota 1999. gadā. Tās platība ir 1115 hektāri. Teritorija iekļauta Eiropas aizsargājamo dabas teritoriju tīklā *NATURA 2000*.Dabas liegums izveidots, lai aizsargātu Zemgales reģionam raksturīgos platlapju mežu biotopus un Latvijas un Eiropas Savienības nozīmes īpaši aizsargājamo putnu un augu sugu dzīvotnes.„Ukru gārša” ir Eiropas Savienības nozīmes putniem nozīmīga vieta. Dabas liegumā konstatēts viens no lielākajiem mazā ērgļa *Aquila pomarina* ligzdošanas blīvumiem Latvijā (sugai noteikti 7 mikroliegumi), pastāvīgi teritorijā ligzdo melnais stārķis *Ciconia nigra* un citas Eiropas Savienībā un Latvijā īpaši aizsargājamas putnu sugas*.* Dabas liegumā ir daudz dižkoki, galvenokārt ozoli, kā arī potenciālie dižkoki. Dižakmeņi dabas lieguma teritorijā nav pētīti.Dabas lieguma „Ukru gārša” dabas aizsardzības plāns 2016.-2028. gadam apstiprināts 2016. gada 23. martā. Plāna izstrādes laikā veikta Latvijā un Eiropas Savienībā aizsargājamo biotopu kvalitātes novērtēšana, sniegti jaunākie novērojumi par biotopu stāvokli, aizsargājamām sugām un to aizsardzības stāvokli.Dabas lieguma dabas aizsardzības plānā noteikti aktuālie teritorijas aizsardzības un apsaimniekošanas mērķi, kā arī aprakstīti prioritārie pasākumi, kas īstenojami dabas lieguma aizsardzībai un izmantošanai. Teritorijas saglabāšanas ilgtermiņa mērķi ir nodrošināt labvēlīgu aizsardzības statusu aizsargājamo un tipisko augu un dzīvnieku sugu populācijām dabas liegumā; nodrošināt labvēlīgus apstākļus īpaši aizsargājamo biotopu pastāvēšanai un attīstībai un novērst biotopu fragmentāciju.Ministru kabineta 2002. gada 29. janvāra noteikumi Nr. 44 „Dabas lieguma „Ukru gārša” individuālie aizsardzības un izmantošanas noteikumi” nosaka individuālo aizsardzības un izmantošanas kārtību, kā arī funkcionālo zonējumu, lai saglabātu teritorijai raksturīgo Eiropas platlapju mežu mazpārveidotos biotopus un teritorijas bioloģisko daudzveidību.Ministru kabineta noteikumu projekts „Dabas lieguma „Ukru gārša” individuālie aizsardzības un izmantošanas noteikumi” (turpmāk – noteikumu projekts) izstrādāts, lai aktualizētu teritorijas aizsardzības, izmantošanas un apsaimniekošanas režīmu, balstoties uz dabas lieguma „Ukru gārša” dabas aizsardzības plānā iekļautajiem priekšlikumiem, kā arī ņemot vērā Ministru kabineta 2010. gada 16. marta noteikumu Nr. 264 „Īpaši aizsargājamo dabas teritoriju vispārējie aizsardzības un izmantošanas noteikumi” prasības. Ar šo noteikumu projektu tiek mainītas dabas lieguma funkcionālās zonas. Funkcionālais zonējums izstrādāts dabas lieguma „Ukru gārša” dabas aizsardzības plāna izstrādes laikā. Lai nodrošinātu dabas vērtību aizsardzību un apsaimniekošanas pasākumu plāna realizāciju, dabas lieguma teritorija tiek zonēta, izdalot četras funkcionālās zonas: regulējamā režīma zonu(584 hektāri), dabas lieguma zonu (486 hektāri) un dabas parka zonu (45 hektāri). Visā dabas lieguma teritorijā valsts autoceļi to zemes nodalījuma joslas platumā ir noteikti kā neitrālā zona. Funkcionālais zonējums izstrādāts, balstoties uz teritorijas izpēti, kas veikta 2015. gadā. Izpētes laikā iegūti jauni dati par Latvijā un Eiropā īpaši aizsargājamo biotopu un sugu izplatību – dabas vērtību koncentrācijas vietām. Dabas lieguma vecākās mežaudzes un Eiropas Savienības nozīmes biotopi, kuri vienlaikus visvairāk piemēroti putnu ligzdošanai, iekļauti regulējamā režīma zonā. Regulējamā režīma zonā iekļauti arī dabas liegumā nodibinātie 11 mikroliegumi, tādējādi saskaņojot mikroliegumu un individuālo aizsardzības un izmantošanas noteikumu aizsardzības prasības.Dabas lieguma zona izveidota, lai veicinātu Zemgales līdzenumam raksturīgo Eiropas platlapju mežu atjaunošanos un īpaši aizsargājamo sugu atradņu veidošanos. Ņemot vērā, ka viens no teritorijas saglabāšanas ilgtermiņa mērķiem ir novērts biotopu fragmentāciju un panākt dabas lieguma meža masīva šobrīd mazvērtīgo daļu pakāpenisku pielīdzināšanos vērtīgajiem biotopiem, dabas lieguma zonā paredzēta mērķtiecīga biotopu apsaimniekošana, sabalansējot to ar dabas aizsardzības prasībām. Dabas lieguma zonā iekļautas arī meža lauces, kas vietām atbilst bioloģiski vērtīga zālāja klasifikācijai.Dabas parka zona izveidota, lai sekmētu apvidus dabas un kultūrvēsturisko vērtību saglabāšanos un zālāju biotopu ilgtspējīgu apsaimniekošanu.Salīdzinot ar spēkā esošo regulējumu, noteikumu projekts paredz atvieglot kopšanas cirtes noteikumus, paaugstinot egļu ciršanas vecumu uz 60 gadiem. Tāpat tiek atļauts veikt izlases cirti dabas parka zonā; izlases cirte līdzšinēji dabas lieguma teritorijā nebija atļauta.Regulējums paredz atļaut veikt kvartālstigu uzturēšanu, bet, lai netraucētu ligzdojošajiem putniem, kvartālstigu uzturēšana atļauta no 1. augusta līdz 1. martam. Stigas kalpo kā sugu (t.sk. reto un īpaši aizsargājamo) izplatīšanās koridori. Stigas uzturamas neaizaugušas, pieļaujama viegla periodiska izbraukāšana (piemēram, periodiska mednieku vai pļaušanas transporta pārvietošanās), tomēr ne intensīva izbraukāšana, kad veidojas atsegta augsne un risas.Nedaudz stingrāks ir kļuvis regulējums medību ierobežojošiem termiņiem – medības nav atļautas dabas lieguma un regulējumā režīma zonā no 1. marta līdz 31. jūlijam. Medību ierobežojošie termiņi dabas liegumā „Ukru gārša” noteikti, lai aizsargātu īpaši aizsargājamos putnus un to ligzdošanu. Jāņem vērā, ka līdzšinēji medību termiņu ierobežojums bija noteikts teritorijā esošajos mikroliegumos (no 1. februāra līdz 31. jūlijam). Dabas plāna izstrādes laikā mednieku kolektīvu iebildumi par medības ierobežojošiem termiņiem nav saņemti, nesaskaņoti iebildumi nav saņemti arī no dabas aizsardzības plāna izstrādes uzraudzības grupas pārstāvja – mednieku kluba „Bukaišu mednieks” vadītāja.2016. gada 17. novembra Valsts sekretāru sanāksmē tika izsludināts Ministru kabineta noteikumu projekts „Grozījumi Ministru kabineta 2015. gada 27. janvāra noteikumos Nr. 30 „Kārtība, kādā Valsts vides dienests izdod tehniskos noteikumus paredzētajai darbībai", tomēr nav plānots, ka grozījumi ietekmēs noteikuma projekta 9. punktu.Līdz ar noteikumu projekta pieņemšanu spēku zaudēs Ministru kabineta 2002. gada 29. janvāra noteikumi Nr. 44 „Dabas lieguma „Ukru gārša” individuālie aizsardzības un izmantošanas noteikumi”. |
| 3. | Projekta izstrādē iesaistītās institūcijas | VARAM, Dabas aizsardzības pārvalde. |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemes īpašnieki, mednieki, Tērvetes novada un Auces novada pašvaldības, valsts akciju sabiedrība „Latvijas valsts meži”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | No kopējās dabas lieguma teritorijas 95 % atrodas valsts īpašumā Zemkopības ministrijas personā un tos apsaimnieko valsts akciju sabiedrība „Latvijas valsts meži”, 4 % atrodas privātpersonu īpašumā, bet mazāk kā 1 % juridiskas personas īpašumā.  Eiropas nozīmes aizsargājamās dabas teritorijās *– NATURA 2000* – ietilpstošo zemju īpašnieki likuma „Par kompensāciju par saimnieciskās darbības ierobežojumiem aizsargājamās teritorijās” (2013. gada 4. aprīlī pieņemts Latvijas Republikas Saeimā, spēkā kopš 2013. gada 1. jūnija) noteiktajā kārtībā var pieteikties uz ikgadēju kompensāciju, kuru izmaksā no Eiropas Savienības fondu līdzekļiem. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu tā izstrādes stadijā.  Sabiedrības pārstāvji tika informēti par iespēju līdzdarboties, publicējot paziņojumu par līdzdalības procesu VARAM tīmekļvietnē [www.varam.gov.lv](file:///C:\Users\martao\AppData\Local\Microsoft\Windows\Temporary%20Internet%20Files\Content.Outlook\9B2JD3UU\www.varam.gov.lv).  Noteikumu projekts un anotācija 2016. gada 12. oktobrī publicēta VARAM tīmekļvietnē [www.varam.gov.lv](file:///C:\Users\martao\AppData\Local\Microsoft\Windows\Temporary%20Internet%20Files\Content.Outlook\9B2JD3UU\www.varam.gov.lv).  Noteikumu projekts un anotācija 2016. gada 17. oktobrī nosūtīta Tērvetes novada un Auces novada pašvaldībām.  Saskaņā ar likuma „Par īpaši aizsargājamām dabas teritorijām” 13. panta ceturto daļu, zemes īpašnieki tika informēti, nosūtot katram informatīvu vēstuli, kā arī, publicējot oficiālu paziņojumu oficiālajā izdevumā „Latvijas Vēstnesis” (oficiālās publikācijas Nr.: 2016/211.DA2). |
| 2. | Sabiedrības līdzdalība projekta izstrādē | Tērvetes novada un Auces novada pašvaldības un zemes īpašnieku informēšana veikta atbilstoši likuma „Par īpaši aizsargājamām dabas teritorijām” 12. panta ceturtās daļas un 13. panta ceturtās daļas prasībām. |
| 3. | Sabiedrības līdzdalības rezultāti | Tērvetes novada pašvaldība sniegusi **pozitīvu atzinumu** par izstrādāto noteikumu projektu 2016. gada 26. oktobrī. Auces novada pašvaldības **pozitīvs atzinums** saņemts 2016. gada 2. novembrī.  Saņemti akciju sabiedrības „Latvijas valsts meži” priekšlikumi, kā arī nodibinājuma „Latvijas dabas fonds” redakcionāli priekšlikumi. Privātpersonu viedokļi vai komentāri nav saņemti.  Ņemts vērā akciju sabiedrības „Latvijas valsts meži” (turpmāk LVM) priekšlikums iekļaut noteikumu projektā iespēju nodrošināt dabas liegumā ugunsapsardzību.  Ņemts vērā LVM ieteikums noteikumu projekta 10.5. punktā svītrot vārdus „dzīvniekiem un pajūgiem”, jo dabas lieguma teritorijā pārvietošanās ar dzīvnieku pajūgiem nenotiek.  Nav ņemts vērā LVM priekšlikums noteikumu projektā svītrot atsauci uz dabas datu pārvaldības sistēmu OZOLS, jo tā ir valsts informācijas sistēma, kuras uzturēšanas un informācijas aprites kārtība noteikta 2014. gada 9. jūnija Ministru kabineta noteikumos Nr. 293 un šāda atsauce zālāju biotopu aizsardzības nodrošināšanai ir paredzēta dabas aizsardzības plānā.  Ņemts vērā LVM priekšlikums noteikt vienādus termiņus aprobežojumiem – mežsaimnieciskās darbības ierobežojumiem dabas lieguma un regulējamā režīma zonās, kā arī kvartālstigu uzturēšanai.  Ņemts vērā LVM priekšlikums papildināt punktu par nosacījumu dabas lieguma zonā mežaudzēs uz hektāru saglabāt ne mazāk kā 20 kubikmetrus sausu stāvošu koku, svaigi vēja gāztu koku un kritalu, kuru diametrs resnākajā vietā pārsniedz 25 cm, ar izņēmumu attiecībā uz egli.  Nav ņemts vērā LVM priekšlikums atļaut cirst mežaudzē par 0,1 hektāru lielākus atvērumus (kopšanas un izlases cirtē dabas parka zonā). Dabas aizsardzības plānā šāds ierobežojums tiek noteikts. Arī konsultējoties ar Dabas aizsardzības pārvaldes ekspertiem, ierobežojums atzīts par būtisku.  Nodibinājums „Latvijas dabas fonds” atbalsta noteikumu projektu, būtiski priekšlikumi nav saņemti. Ņemti vērā nodibinājuma iesniegtie redakcionālie labojumi. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VARAM, Dabas aizsardzības pārvalde. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.  Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Anotācijas III, IV, V sadaļa – projekts šīs jomas neskar.

Vides aizsardzības un reģionālās

attīstības ministrs K. Gerhards

Vides aizsardzības un reģionālās attīstības ministrijas

valsts sekretārs R. Muciņš

Treija 66016789

[darta.treija@varam.gov.lv](mailto:darta.treija@varam.gov.lv)